open-index/open-wikipedia-markdown huggingface dataset:
לילית (עוף)

[ממוזער|[לילית אורל]]
**לילית** (שם מדעי: *Strix*) היא סוג של עוף דורס לילי ממשפחת הינשופיים. שמה המדעי נגזר מן המילה היוונית *strizo* שמשמעותה "לצווח".

## מאפיינים
גודלה ארבעים סנטימטרים, וצבעה הוא חום-צהבהב או אפור. היא מכוסה בכתמים בצבע משתנה. ראש הלילית גדול יחסית, ועיניה עגולות. בכל אחת מרגליה ארבע אצבעות, המתחלקות לשני זוגות – זוג אחורי וזוג קדמי. מבנה מורפולוגי זה מאפשר לה לאחוז בחוזקה את הענף שעליו היא יושבת. היא שוכנת עצים, לרוב ביערות. רוב היום היא נשענת על גזע העץ וישנה, אך היא ערנית מאוד לשינויים סביבה. כל רחש קל יעיר אותה והיא תמהר להתחבא. בהיותה עוף לילי, היא מתעוררת בלילה ומחפשת את טרפה. היא אוכלת ציפורים, נברנים, חולדות ומכרסמים אחרים. הלילית לא בונה קן, אלא מטילה את הביצים בחלל בתוך העץ, או בקן נטוש. היא דואגת רבות לגוזליה, ומגינה עליהם בגבורה מול כל טורף, ואף אינה נרתעת מלתקוף את האדם.

## מיון
### בסוג נכללים 25 מינים
**Strix albitarsis*
*לילית מצויה (Strix aluco) – דורס הלילה השכיח ביותר במרכז אירופה
**Strix bartelsi*
*לילית מדבר (*Strix hadorami*) – נפוצה באזור הנילוס. ובחצי האי ערב כולל ישראל. שמה מתייחס ללילית המיתולוגית במובנה כשֵׁדַת הלילה
**Strix butleri*
**Strix davidi*
**Strix fulvescens*
**Strix huhula*
**Strix hylophila*
*לילית עצים חומה (*Strix leptogrammica*) – מצויה ביערות גשם בדרום-מזרח אסיה
*לילית אפורה (*Strix nebulosa*) – נפוצה בחצי הכדור הצפוני
**Strix newarensis*
**Strix niasensis*
**Strix nigrolineata*
**Strix nivicola*
**Strix ocellata*
*לילית מנוקדת (*Strix occidentalis*) – נמצאת ביערות ראשוניים במערב אמריקה הצפונית
**Strix rufipes*
*לילית סֵלוֹפּוּטוֹ (*Strix seloputo*) – מצויה ביערות גשם בדרום-מזרח אסיה
**Strix squamulata*
**Strix chacoensis*
*לילית אורל (*Strix uralensis*) – מצויה בצפון אירואסיה
*לילית אמריקנית (*Strix varia*) – מצויה ביערות אמריקה הצפונית
**Strix virgata*
**Strix woodfordii*

### נקראים "לילית" אך אינם שייכים לסוג זה
* מינים מן הסוג פּוּלְסָטְרִיקְס הקרוב ללילית (למשל לילית ממושקפת).
*אוח השלג (*Bubo scandiacus*) – מוכר גם בשם "לילית השלג" איך למעשה אינו שייך לסוג זה אלא לסוג אוח.

## לקריאה נוספת
*סוון זאצ'ק, **הלילית שאהבה אותי**, נשיונל ג'יאוגרפיק ישראל, יוני 2012

## קישורים חיצוניים

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:ינשופיים
מיזרי

**מיזרי** (באנגלית: **Misery**) הוא ספר מאת סטיבן קינג וראה אור ב-1987. הספר מספר על סופר בשם פול, הנשבה בידי מעריצתו המטורפת, לאחר תאונת דרכים. המעריצה, אנני וילקס, מכריחה אותו לכתוב רומן נוסף בסדרת הספרים פרי עטו, "מיזרי", שעוקבת אחרי מיזרי צ'סטיין, למרות שסדרת הספרים כבר נסתיימה ולפי העלילה, גיבורת הסיפור כבר נהרגה.

הספר עובד לסרט בעל אותו שם, שהופץ מ-1990, ולמחזה שהועלה לראשונה ב-1992 בלונדון. עיבוד אחר למחזה הועלה בשנת 2015 בברודוויי. עיבוד זה הועלה בישראל ב-2019 בתיאטרון הקאמרי.

## תקציר העלילה
פול שלדון הוא סופר מפורסם של רבי-מכר, שיצירתו הגדולה ביותר היא סדרת **מיזרי** שבה מיזרי צ'סטיין, אישה בתקופה הוויקטוריאנית, היא הגיבורה הראשית. זמן לא רב לפני התרחשות הסיפור מאס בסדרה והחליט להרוג את מיזרי בספרו האחרון הנקרא "ילדה של מיזרי".

לאחר שסיים את רומנו האחרון, הוא משתכר ויוצא למסע במכונית שלו בהרי הרוקי, אז הוא נפגע בתאונת דרכים ומרסק את שתי רגליו. אנני וילקס, שמספרת על עצמה שהיא "המעריצה מספר אחת שלו", מוצאת אותו ולוקחת אותו אל ביתה. והסיפור מתחיל בהתעוררותו של שלדון מחוסר־ההכרה בה היה שרוי. כשהזמן עובר, פול שעשה מחקר מקיף על הפרעות נפשיות מתחיל להבין שאנני היא פסיכופתית, ושאין לה כל כוונה לשחררו.

## הדמויות
### פול שלדון
פול שלדון (פרוטגוניסט) הוא סופר בינוני, גרוש, שעיקר פרנסתו בשנים האחרונות באה מסדרת מיזרי, על אף שהוא מתעב את הדמות, הסדרה והמלודרמטיות המוגזמת. הוא משתוקק לצאת מאזור הרומנים הקלים ולהפוך לסופר מוערך, ולכן בספר האחרון בסדרת מיזרי הוא החליט להרוג את הדמות. אנני וילקס מכריחה אותו להחזיר את מיזרי לחיים בספר חדש.

### אנני וילקס
אנני וילקס (אנטגוניסט) היא אחות במקצועה. היא פסיכופתית שרצחה כ-30 איש (מתוך תחושה שכך תגמול אותם מייסורי העולם, כך הסיק פול), בהם זקנים ותינוקות, במחלקה בה היא עבדה. לבסוף הורשעה, אך הצליחה לצאת זכאית על אף דיבוריה שהיו עלולים להסגירה, ואז ברחה לביתה המבודד שבהרי הרוקי, ליד סיידווינדר, קולורדו. היא אוהבת רומנים קלילים ומלודרמטיים, במיוחד את סדרת "מיזרי" של פול שלדון, ולעיתים מתקשה להבדיל בין המציאות לסיפור.

אנני מתעבת קללות ויכולה להיכנס למצבים אלימים במיוחד אם משתמשים בהן לידה. את זעמה היא מביעה במילים ילדותיות ובאלימות. היא לוקה במחלות נפש רבות, בהן פרנויה, סכיזופרניה והפרעה דו-קוטבית.

דמותה של ווילקס דורגה על ידי דאג ווקר במקום התשיעי מתוך 11 במסגרת רשימת "11 התפקידים המפחידים ביותר", מעל דמות ה-T1000 משליחות קטלנית 2 ומתחת לחניבעל לקטר.

## קישורים חיצוניים

* 
* תוכניית המחזה באתר התיאטרון הקאמרי

קטגוריה:לקות נפשית באמנות
קטגוריה:נכות באמנות
קטגוריה:ספרי אימה
קטגוריה:ספרי הוצאת מודן
קטגוריה:ספרי סטיבן קינג
קטגוריה:ספרים שעובדו לבמה
קטגוריה:ספרים שעובדו לסרטים
קוג'ו

**קוג'ו** הוא ספר מתח-אימה מאת הסופר האמריקאי סטיבן קינג. הספר תורגם לעברית ויצא בגרסה קולנועית.

## עלילת הספר
העלילה מתרחשת בעיר קטנה בשם קאסל רוק שבמדינת מיין.

קוג'ו הוא כלב סן ברנרד ענקי וידידותי של משפחת קמבר. כשהוא רודף אחרי ארנב ומגיע למאורה, הוא מעיר עטלפים חולי כלבת. לאחר שננשך על ידם וחלה בכלבת בעצמו, כל אופיו ומזגו הטוב נעלמים. הוא הופך לרוצח על ארבע, במשקל של כמאה קילוגרם, בעל לסתות ענק.

במקביל, נוסעים דונה טרנטון ובנה בן הארבע, טד, על מנת לתקן את מכוניתם במוסך של ג'ו קמבר. המכונית נתקעת בדרך למוסך והם נלכדים בתוכה, כשהכלב מפטרל סביבם ובמוחו מחשבה אחת בלבד: להרוג.

## זמני יציאה
* שנת יציאה לאור: 1981
* שנת יציאה לאור בעברית: 2004
* שנת יציאה לאקרנים: 1983

## קישורים חיצוניים

* 
* 

קטגוריה:ספרי סטיבן קינג
קטגוריה:ספרי אימה
קטגוריה:ספרי 1981
קטגוריה:ספרים שעובדו לסרטים
קטגוריה:ספרי הוצאת מודן
קטגוריה:כלבים בתרבות
MDF

שמאל|ממוזער|250px|משטחי MDF
**MDF** (ראשי תיבות של: **medium-density fiberboard**), הוא עץ תעשייתי, חומר נגרות מלאכותי העשוי משאריות נסורת ואבק שיוף, מסיבי תאית, או מעירוב של שניהם, הנותרים לאחר ניסור גזע העץ העיקרי. יוצר לראשונה בארצות הברית בשנת 1966.

## תהליך הייצור
בתהליך ייצור ה-MDF, מועברות שאריות העץ תהליך של סינון וניפוי, המיועד להפרידן לסיבים עדינים ואחידים. סיבים אלו מיובשים בתנור ומעורבים בדבק שרפי, ולאחר מכן נוצקים לתבניות שטוחות בהן ה-MDF נדחס בלחץ גבוה ומחומם לקבלת משטח אחיד וחלק הנחתך למידה המבוקשת.

## שימושים אופייניים
MDF משמש על פי רוב לייצור רהיטי פנים כארונות, מטבחים ודלתות.

בדומה לחומרי נגרות מלאכותיים אחרים כגון עץ לבוד ושבבית, מצטיין ה-MDF בשטח פנים חלק ודחוס היטב אשר מהווה בסיס מצוין להדבקת פורמייקה, מלמין ופורניר. MDF הוא המומלץ ביותר לצביעה אטומה (שלייף לאק). ה-MDF אינו משנה צורתו במשך הזמן כעץ טבעי, ושומר על שטח פנים חלק וישר. בשל אחידותו המוחלטת ניתן ליצור ממנו כמעט כל צורה.

MDF מצטיין גם במחירו הזול לעומת עץ טבעי, אך בניגוד לעץ, חומר זה סופח מים ומתנפח במהירות. לבעיה זו, ישנו פתרון שנקרא MDF דוחה-לחות (שבדרך-כלל צבוע בירוק).

MDF משמש לייצור תבניות עבור עיצוב בריק (Vacuum forming ).

## ראו גם
*עץ תעשייתי
*עץ לבוד
*שבבית
*מזוניט
*לוח בנאים (OSB)
*עץ רב שכבתי
*צמנטבורד

## קישורים חיצוניים

קטגוריה:תרכובות אורגניות
קטגוריה:עץ (חומר גלם)
1932 בספרות

בערך זה מצוינים אירועים בולטים שהתרחשו במהלך שנת 1932 ונוגעים לתחום הספרות.

## אירועים בולטים

## ספרים חדשים נבחרים

* עולם חדש מופלא מאת אלדוס האקסלי
* המרד על הבאונטי מאת צ'ארלס נורמן הול
* ברנשים וחתיכות מאת דיימון ראניון
* מוות אחר הצהריים, מאת ארנסט המינגוויי

## נולדו

## נפטרו

## פרסים
* פרס נובל לספרות מוענק לג'ון גולסוורתי

## ראו גם
*1931 בספרות
*1932
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1932
1999 בספרות

בערך זה מצוינים אירועים בולטים שהתרחשו במהלך שנת 1999 ונוגעים לתחום הספרות.

## אירועים בולטים

## ספרים חדשים נבחרים
### סיפורת
*ספוטניק אהובתי מאת הארוקי מורקמי
#### [[אימה]]
*הילדה שאהבה את טום גורדון מאת סטיבן קינג
#### [[ספרות בלשית]]
*"מעוף המלאכים" מאת מייקל קונלי (מסדרת "הארי בוש")
#### ספרי ילדים ונוער
* "הארי פוטר והאסיר מאזקבאן" מאת ג'יי קיי רולינג

### ספרי עיון
* "מי יבכה כשתמות" מאת רובין שארמה

## נפטרו
ממוזער|150px|ג'וזף הלר
* 8 בפברואר – אייריס מרדוק, סופרת
* 10 במאי – של סילברסטיין, משורר אמריקני
* 5 ביוני – מל טורמה , זמר, שחקן, מלחין
* 18 ביולי – מאיר אריאל, משורר מלחין וזמר
* 18 באוגוסט – חנוך לוין, סופר ומחזאי ישראלי (נולד ב-1943)
* 12 בדצמבר – ג'וזף הלר, סופר אמריקאי ("מלכוד 22") (נולד ב-1923)

## פרסים
*פרס נובל לספרות מוענק לגינטר גראס

## ראו גם
*1998 בספרות
*1999
*2000 בספרות
*שנים בספרות
*ספרות

## קישורים חיצוניים

*
1978 בספרות

בערך זה מצוינים אירועים בולטים שהתרחשו במהלך שנת 1978 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "העמדה" מאת סטיבן קינג
* "העולם על פי גארפ" מאת ג'ון אירווינג
* "הגורם האנושי" מאת גרהם גרין
* "מלחמה וזיכרון" מאת הרמן ווק
* "רקוויאם לחלום" מאת יוברט סלבי ג'וניור
* "1985" מאת אנתוני ברג'ס

### ספרות עברית
* "ספר סופר וספור" מאת שמואל יוסף עגנון
* "אוניית הכושים" מאת נחום גוטמן

## פרסים
*פרס נובל לספרות מוענק ליצחק בשביס-זינגר
*פרס ברנשטיין מוענק ליעקב שבתאי
*פרס פוליצר מוענק לקרל סייגן על ספרו דרקוני גן עדן
*פרס ישראל לספרות ילדים מוענק לנחום גוטמן

## ראו גם
*1977 בספרות 
*1978
*1979 בספרות
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1978
1986 בספרות

בערך זה מצוינים אירועים בולטים שהתרחשו במהלך שנת 1986 ונוגעים לתחום הספרות.

## אירועים בולטים

## ספרים חדשים נבחרים

### סיפורת
* "זה" מאת סטיבן קינג
* "שירת ארץ הרחוקה" מאת ארתור סי. קלארק
* "אור מופלא" מאת טרי פראצ'ט
* "פורסט גאמפ"  מאת וינסטון גרום

### ספרי ילדים ונוער
* "הטירה הנעה" מאת דיאנה וין ג'ונס
* "באטמן: האביר האפל חוזר" מאת פרנק מילר (רומן גרפי)

### ספרי עיון

### ספרות עברית
* "עיין ערך אהבה" מאת דויד גרוסמן
* "איתמר מטייל על קירות" מאת דויד גרוסמן
* "מחפשים את גואלמן" מאת אמנון דנקנר
* "כתם של שקט" מאת יוסל בירשטיין
* "שלושים תפוחים נפלו מהעץ" מאת נפתלי קציר

## נפטרו
*דן פגיס
*חורחה לואיס בורחס

## פרסים
*וולה סויינקה זוכה בפרס נובל לספרות

## ראו גם
*1985 בספרות 
*1986
*1987 בספרות
*שנים בספרות
*ספרות

## קישורים חיצוניים

*
פריץ זאוקל

**ארנסט פרידריך כריסטוף "פריץ" זאוקל** (בגרמנית: **Ernst Friedrich Christoph "Fritz" Sauckel**; 27 באוקטובר 1894 – 16 באוקטובר 1946) היה פושע מלחמה נאצי. "ממונה בעל סמכויות בלתי מוגבלות על כוח העבודה", ולמעשה האחראי העיקרי לשעבודם של מיליונים לעבודות כפייה, בהם מצאו רבים מהם את מותם.

## ביוגרפיה

זאוקל נולד בעיירה האספוּרט (Haßfurt) על נהר המיין, בן יחיד לפקיד דואר ולתופרת. הוא התחנך בבתי ספר מקומיים, אך נאלץ להפסיק את לימודיו בגיל 15 כאשר אמו נפלה למשכב. זאוקל הצטרף לצי הסוחר, ושירת בו מספר שנים. הוא הפליג לאוסטרליה כאשר פרצה מלחמת העולם הראשונה. ספינתו נתפסה על ידי בעלות הברית, והוא בילה את השנים 1914 עד נובמבר 1919 במחנה שבויים בצרפת.

לאחר מכן שב לגרמניה ועבד כפועל בעיר שוויינפורט. הוא למד הנדסה, והצטרף למפלגה הנאצית בשנת 1923 (מספר חבר 1395). באותה השנה נישא, ומנישואים אלו באו לעולם עשרה ילדים. בשנת 1925 מונה לגאולייטר (מפקד מחוז) של המפלגה בתורינגיה, והפך לחבר בממשלה המקומית בשנת 1929. בעקבות עליית הנאצים לשלטון בשנת 1933, מונה למושל תורינגיה, ולחבר ברייכסטאג. ב-1934 קיבל דרגות כבוד באס אס ובאס אה.

במהלך מלחמת העולם השנייה היה הממונה על ההגנה במחוז קאסל , וב-21 במרץ 1942 מונה ל"ממונה בעל הסמכויות הבלתי מוגבלות על כוח העבודה", בהמלצתו של שר החימוש אלברט שפר. הוא היה כפוף ישירות לאדולף היטלר, ודיווח גם למשרד תוכנית ארבע השנים בראשות הרמן גרינג. הוא היה האחראי לכוח העבודה בגרמניה. בשלב זה זעקו מפעלי החימוש בגרמניה לידיים עובדות, וזאוקל היה האיש שיכול לספק אותן.

זאוקל הכריז כי האמצעים שינקוט לא יונחו על ידי סנטימנטליות או רומנטיקה. הייתה זו אמירה גלוית לב שהעידה על שיטותיו של זאוקל – העברת מיליוני עובדי כפייה (כחמישה מיליון) מרוסיה ומאוקראינה, תוך ציד אדם בערים ובכפרים, דחיסת האנשים שנתפסו אל קרונות רכבת, והסעתם אל מפעלי התחמושת שם עבדו שעות רבות ביממה, במשטר אכזרי, בתזונה בלתי מספיקה, ללא לבוש מתאים, בתנאי מזג אוויר קשים, ובהתעללות גופנית ונפשית. רבים מאוד לא שרדו תנאים אלו. הוראתו של זאוקל הייתה לנצל את העובדים "במידה המקסימלית ובמחיר המינימלי". פירושה המעשי של הוראה זו הייתה כי עובדים אלו ינוצלו בעבודות כפייה עד מותם.

זאוקל עמד בלחץ מכל הכיוונים – מחד הגיעו דרישותיהם של אלברט שפר והרמן גרינג (ראש תוכנית ארבע השנים) לעוד כוח עבודה, ומאידך, טענות האס-אס כי העברת עובדי הכפייה מפריעה להם במלאכת השמדת היהודים, וטענות הצבא כי מדיניות ציד האדם שהונהגה על ידי זאוקל גורמת לאוכלוסייה להצטרף אל הפרטיזנים.

זאוקל הועמד לדין כפושע מלחמה במשפטי נירנברג. הוא הואשם בקשר לביצוע פשעים נגד השלום, בתכנון וביצוע מלחמה תוקפנית, בפשעי מלחמה, ובפשעים נגד האנושות. עורך דינו במשפט היה רוברט סרווציוס, לימים עורך הדין של אדולף אייכמן במשפטו בירושלים. זאוקל הגן על "חזית העבודה" בטענה כי לא היה מדובר בניצול אלא בתהליך כלכלי של אספקת עבודה. הוא הכחיש כי היה אחראי לעבודת כפייה, או כי היה מקובל להעביד אנשים עד מותם, או להתייחס אליהם כעבדים.

הוא נמצא אשם בפשעי מלחמה ובפשעים נגד האנושות, ונתלה בנירנברג ב-16 באוקטובר 1946 כחלק מההוצאות להורג בנירנברג. מילותיו האחרונות היו .

## קישורים חיצוניים

* 

קטגוריה:פושעי מלחמה נאצים
קטגוריה:אנשים שהוצאו להורג על ידי בית הדין הבין-לאומי בנירנברג
קטגוריה:עבודת כפייה במלחמת העולם השנייה
קטגוריה:מעוטרי אות הזהב המפלגתי
קטגוריה:גרמנים שנולדו ב-1894
קטגוריה:גרמנים שנפטרו ב-1946
קטגוריה:גאולייטרים
1987 בספרות

בערך זה מצוינים אירועים בולטים שהתרחשו במהלך שנת 1987 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "לא בלי בתי" מאת בטי מחמודי
* "סוכנות הבילוש של דירק ג'נטלי" מאת דאגלס אדמס
* "יער נורווגי" מאת הרוקי מורקמי

#### ספרי מתח
* "מיזרי" מאת סטיבן קינג
* "משחקים פטריוטיים" מאת טום קלנסי

#### ספרי פנטזיה
*שליפת השלושה מאת סטיבן קינג (מסדרת "המגדל האפל")
*תרועת מוות מאת טרי פראצ'ט

### ספרי עיון
* "טראמפ: האמנות שלי – איך לעשות עסקים" מאת דונלד טראמפ

### ספרות עברית
* "קופסה שחורה" מאת עמוס עוז
* "חצוצרה בוואדי" מאת סמי מיכאל

## פרסים
* פרס נובל לספרות מוענק ליוסף ברודסקי

### הממלכה המאוחדת
* פרס בוקר מוענק לפנלופה לייבלי  על ספרה *Moon Tiger*
* מדליית קרנגי לספרות ילדים מוענק לסוזן פרייס  על ספרה *The Ghost Drum*
* פרס ויטברד מוענק לכריסטופר נולאן  על ספרו *Under the Eye of the Clock*

### צרפת
* פרס גונקור מוענק לטאהר בן ג'לון על ספרו *La Nuit sacrée*
* פרס מדיסיס:
** לצרפתית: מוענק לפייר מרטנס  על ספרו *Les Éblouissements*
** לסופר זר: מוענק לאנטוניו טאבוקי על ספרו *Indian Nocturne*

## ראו גם
*1986 בספרות
*1987
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1987
2002 בספרות

בערך זה מצוינים אירועים בולטים שהתרחשו במהלך שנת 2002 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "מתוך הביואיק" מאת סטיבן קינג
* "האיש ללא עצמות" מאת אמנון דנקנר
* "האישה שאהבה חביתות" מאת יהודה אטלס
* "כבודו במקומו" מאת יהודה אטלס
* "מעשה באדם שהיה עולה בהר" מאת יהודה אטלס
* "קרוב רחוק - ניתוק ושיקום יחסים בין הורים לילדיהם הבוגרים" מאת ורדה רזיאל ז'קונט
* "בגוף אני מבינה" מאת דויד גרוסמן

#### [[ספרות בלשית]]
*"עיר העצמות" (מסדרת "הארי בוש"), מאת מייקל קונלי

### ספרי ילדים ונוער
* "קורליין" מאת ניל גיימן

## נפטרו
* 17 בינואר – קמילו חוזה סלה, סופר ספרדי
* 28 בינואר – אסטריד לינדגרן, סופרת

## פרסים
*פרס נובל לספרות מוענק לאימרה קרטס

## ראו גם
*2001 בספרות 
*2002
*2003 בספרות
*שנים בספרות
*ספרות

## קישורים חיצוניים
1982 בספרות

בערך זה מצוינים אירועים בולטים שהתרחשו במהלך שנת 1982 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* בית הרוחות מאת איזבל איינדה
* **נשים בצמרת** (Top Girls) מאת קריל צ'רצ'יל 
* מונסיניור קיחוטה מאת גרהם גרין
* החיים, היקום וכל השאר מאת דאגלס אדמס
* הנרדף מאת סטיבן קינג (תחת שם העט ריצ'רד בכמן)
* הצבע ארגמן מאת אליס ווקר

#### נובלה
*עונות מתחלפות מאת סטיבן קינג
#### ספרי פנטזיה
*האקדוחן מאת סטיבן קינג (מסדרת "המגדל האפל")

### ספרי ילדים ונוער
* העי"ג מאת רואלד דאל

## פרסים
* פרס נובל לספרות מוענק לגבריאל גארסיה מארקס
* פרס מדיסיס לאומברטו אקו עבור ספרו שם הוורד
* פרס מיגל דה סרוואנטס ללואיס רוזאלס

## ראו גם
*1981 בספרות 
*1982
*1983 בספרות
*בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1982
1996 בספרות

בערך זה מצוינים אירועים בולטים שהתרחשו במהלך שנת 1996 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "מועדון קרב" מאת צ'אק פלאניוק
* "היומן" מאת ניקולס ספארקס

#### [[ספרות אימה|ספרי אימה]]
* "דספריישן (עיר ושמה ייאוש)" מאת סטיבן קינג

#### [[מותחן (סוגה)|ספרי מתח]]
* "גרין מייל" מאת סטיבן קינג

#### [[פנטזיה|ספרי פנטזיה]]
* "משחקי הכס" מאת ג'ורג' ר. ר. מרטין

### ספרי עיון
* "התנגשות הציביליזציות" מאת סמואל הנטינגטון

## פרסים
* פרס נובל לספרות מוענק לויסלבה שימבורסקה
* פרס קמואש מוענק לאדוארדו לורנסו 

### הממלכה המאוחדת
* פרס בוקר מוענק לגראהם סוויפט  על ספרו *Last Orders*
* מדליית קרנגי מוענקת למלווין ברג'ס על ספרו *Junk*
* פרס לסיפורת מאת נשים מוענק להלן דנמור על ספרה *A Spell of Winter*
* פרס ויטברד מוענק לשיימוס היני על ספרו *The Spirit Level*

## ראו גם
*1995 בספרות
*1996
*1997 בספרות
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1996
2001 בספרות

בערך זה מצוינים אירועים בולטים שהתרחשו במהלך שנת 2001 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "נקודת ההונאה" מאת דן בראון
* "אלים אמריקאים" מאת ניל גיימן

#### [[פנטזיה]]
* "בית שחור" מאת סטיבן קינג
* "קרטר מנצח את השטן" מאת גלן דייוויד גולד

#### [[אימה]]
* "לוכד החלומות" מאת סטיבן קינג

#### [[ספרות בלשית]]
* "אפילה כהה מלילה" (מסדרת הארי בוש), מאת מייקל קונלי
* "החידה השישית" (מסדרת ג'וש שירמן), מאת יאיר לפיד
* "צלה של הרוח" מאת קרלוס רואיס סאפון

## נפטרו
* 11 במאי – דאגלס אדמס, סופר בריטי (נולד ב-1952)
* 27 ביוני – טובה ינסון, סופרת פינית, מחברת סדרת המומינים (נולדה ב-1914)
* 31 ביולי – פול אנדרסון, סופר מדע בדיוני, מת מסרטן הערמונית
* 20 באוגוסט – פרד הויל, אסטרונום וסופר מדע בדיוני (נולד ב-1915)

## פרסים
*פרס נובל לספרות מוענק לוידיאדר סורג'פרסאד נייפול

## ראו גם
*2000 בספרות
*2001
*2002 בספרות
*שנים בספרות
*ספרות

## קישורים חיצוניים
1983 בספרות

בערך זה מצוינים אירועים בולטים שהתרחשו במהלך שנת 1983 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "שבט דוב המערות" מאת ג'ין מ. אואל
* "צבע הכשף" מאת טרי פראצ'ט
* "רובוטים של שחר" מאת אייזק אסימוב

#### ספרי אימה
* "בית כברות לחיות שעשועים" מאת סטיבן קינג
* "כריסטין" מאת סטיבן קינג

## נולדו
* ג'ייסון ריינולדס – סופר אמריקאי של רומנים ושירה לנוער.

## פרסים
* פרס פוליצר לספרות – הצבע ארגמן מאת אליס ווקר שהוסרט בשם זהה על ידי סטיבן ספילברג ב-1985
* פרס נובל לספרות – ויליאם גולדינג על מבחר ספריו
* פרס בוקר מוענק לג'ון מקסוול קוטזי על ספרו *Life & Times of Michael K*

## ראו גם
*1982 בספרות
*1983
*1984 בספרות
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
ספרות
1984 בספרות

בערך זה מצוינים אירועים בולטים שהתרחשו במהלך שנת 1984 ונוגעים לתחום הספרות.

## אירועים בולטים

## ספרים חדשים נבחרים
### סיפורת
#### ספרי מדע בדיוני
* "היו שלום ותודה על הדגים" מאת דאגלס אדמס
* "נוירומנסר" מאת ויליאם גיבסון
* "כופרי חולית" מאת פרנק הרברט

#### ספרי פנטזיה
* "עיני דרקון" מאת סטיבן קינג
* "הקמיע" מאת סטיבן קינג
#### ספרי מתח
* "רזה" מאת סטיבן קינג (תחת שם העט ריצ'רד באקמן)
* "המרדף אחר אוקטובר האדום" מאת טום קלנסי

### ספרי ילדים ונוער
* "המלחמה האיומה על החמאה" מאת דוקטור סוס
* קווין איסטמן ופיטר ליירד – צבי הנינג'ה (פרסום הספר הראשון בסדרת הקומיקס המצליחה)

### ספרי עיון
* "מאז ומקדם" מאת ג'ואן פיטרס

## נולדו
* 19 בפברואר – מריסה מאייר, סופרת מדע בדיוני אמריקאית
* 11 ביולי – מרי לו, סופרת אמריקאית
* 12 ביולי – אמנדה הוקינג, סופרת אמריקאית
* 8 באוגוסט – אוון ג'ונס, בריטי, בעל טור, עיתונאי, סופר ופעיל פוליטי

## נפטרו
ממוזער|150px|טרומן קפוטה
* 12 בפברואר – חוליו קורטאסר, סופר ארגנטינאי (נולד ב-1914)
* 21 בפברואר – מיכאיל שולוחוב, סופר רוסי סובייטי, חתן פרס נובל (נולד ב-1905)
* 15 באפריל – סר ויליאם אמפסון, משורר ומבקר בריטי (נולד ב-1906)
* 16 במאי – אירווין שו, מחזאי, תסריטאי וסופר אמריקאי (נולד ב-1913)
* 30 ביוני – ליליאן הלמן, מחזאית ותסריטאית יהודיה-אמריקאית (נולדה ב-1905)
* 25 באוגוסט – טרומן קפוטה, סופר, מחזאי ותסריטאי אמריקאי (נולד ב-1924)
* 31 באוקטובר – אדוארדו דה פיליפו, מחזאי תסריטאי, סופר ומשורר איטלקי (נולד ב-1900)
* 14 בדצמבר – ויסנטה אליכסנדרה, סופר ספרדי וחתן פרס נובל (נולד ב-1898)

## פרסים
* פרס נובל לספרות מוענק לירוסלב סיפרט

### בצרפת
* פרס גונקור מוענק למרגריט דיראס על ספרה *L'Amant*
* פרס מדיסיס:
** בצרפתית: מוענק לברנאר-אנרי לוי על ספרו *Le Diable en tête*
** לסופר זר: מוענק לאלזה מורנטה על ספרה *Aracoeli*

### בממלכה המאוחדת
* פרס בוקר מוענק לאניטה ברוקנר על ספרה *Hotel du Lac*
* מדליית קרנגי מוענקת למרגרט מאהי על ספרה *The Changeover*
* פרס ויטברד מוענק לג'יימס ביוקן על ספרו *A Parish of Rich Women*

### בספרד
* פרס מיגל דה סרוואנטס מוענק לארנסטו סאבטו

### בארצות הברית
* פרס נבולה מוענק לוויליאם גיבסון על ספרו "נוירומנסר"
* מדליית ניוברי מוענקת לבוורלי קלירי על ספרה *Dear Mr. Henshaw*
* פרס פוליצר:
** בדרמה: מוענק לדייוויד מאמט על מחזהו *Glengarry Glen Ross*
** בספרות: מוענק לוויליאם ג'יי קנדי על ספרו *Ironweed*
** בשירה: מוענק למרי אוליבר על שירה *American Primitive*

### ישראל
* פרס ישראל לספרות מוענק לימימה אבידר-טשרנוביץ
* פרס זאב מוענק ל:
** דויד גרוסמן על ספרו דו-קרב
** אילנה אבן טוב-ישראלי על ספרה זנבה האדום

## ראו גם
*1983 בספרות
*1984
*1985 בספרות
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1984
1981 בספרות

בערך זה מצוינים אירועים בולטים שהתרחשו במהלך שנת 1981 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "קוג'ו" מאת סטיבן קינג
* "בשביל אל האלים" מאת אריך פון דניקן
* "מלון ניו המפשייר" מאת ג'ון אירווינג
* "המלון הלבן" מאת ד.מ. תומאס
* "ילדי חצות" מאת סלמאן רושדי
* "הקיסר האל של חולית" מאת פרנק הרברט

### ספרי ילדים ונוער
* "רוניה בת השודד" מאת אסטריד לינדגרן
* "הגל" מאת מורטון רו
* "ג'ומנג'י" מאת כריס ואן אלסבורג

### ספרות עברית
* "האהבה על תנאי" מאת ורדה רזיאל ז'קונט.
* "תסמונת דולסינאה" מאת שולמית הראבן.
* "ספר מגוחך" מאת דודו גבע וקובי ניב.
* "ורק אני לא" מאת יהודה אטלס.
* "קרוסלה" מאת לאה נאור.
* "זיוניוני הדרך" מאת דן בן אמוץ.

## פרסים
*פרס נובל לספרות מוענק לאליאס קנטי.

## נפטרו
* 9 במאי – אורי צבי גרינברג, משורר עברי (נולד ב-1896).

## ראו גם
*1980 בספרות 
*1981
*1982 בספרות
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
קטגוריה:1981
1997 בספרות

בערך זה מצוינים אירועים בולטים שהתרחשו במהלך שנת 1997 ונוגעים לתחום הספרות.

## אירועים בולטים

## ספרים חדשים נבחרים
### סיפורת
* "קולד מאונטן" מאת צ'ארלס פרייזר

#### [[פנטזיה]]
*"המכשף והבדולח" מאת סטיבן קינג (מסדרת "המגדל האפל")
*"חייהם של כלבי המפלצת" מאת קירסטן בקיס

#### [[ספרות בלשית]]
*"מוזיקת המזוודה" מאת מייקל קונלי (מסדרת "הארי בוש")

### ספרי ילדים ונוער
[190px|ממוזער|מתפרסם הספר "[הארי פוטר ואבן החכמים", הראשון בסדרת ספרי הארי פוטר]]
* "הארי פוטר ואבן החכמים" מאת ג'יי קיי רולינג (הראשון בסדרת "הארי פוטר")
* "הרפתקאות קפטן תחתונים" מאת דאב פילקי

### ספרי עיון
* "הנזיר שמכר את הפרארי שלו" מאת רובין שארמה

## נפטרו
* 3 בינואר – משה וילנסקי, מלחין ישראלי (נולד ב-1910)
* 5 באפריל – אלן גינסברג, משורר ביט (נולד ב-1926)

## פרסים
*פרס נובל לספרות: דאריו פו

## ראו גם
*1996 בספרות
*1997
*1998 בספרות
*שנים בספרות
*ספרות

## קישורים חיצוניים

*
קטגוריה:שנים בספרות - המאה ה-20
ספרות
אבן תיבון

שמאל|ממוזער|250x250 פיקסלים|רחוב התיבונים בירושלים
**משפחת אִבְּן תִּיבּוֹן** הייתה משפחה יהודית ספרדית מקהילת פרובנס אשר נודעה כמתרגמת כתבי רבני יהדות ספרד מערבית יהודית לעברית, ממשפחה זו צמחו פילוסופים, מדענים, רופאים ופרשני מקרא. מוצא המשפחה מגרנדה שבספרד, ובניה שחיו בפרובנס נודעו בעיקר בתרגומם של חיבורים חשובים בפילוסופיה ובפילוסופיה יהודית, במדע ובהלכה, מערבית (ומערבית יהודית) לעברית. המשפחה כונתה גם "**התיבונים**", ועל שמה קיימים רחובות בערים ברחבי ישראל.

לצורך תרגום מונחים מעולם הפילוסופיה והמדעים, חידשו בני המשפחה מילים רבות בעברית. בין המילים שחידשו ישנן מילים רבות שנקלטו בשפה העברית לדורות ונפוצות גם בעברית החדשה, למשל איכות, כמות ומרכז.

## בני משפחה בולטים

* יהודה בן שאול אבן תיבון – שתרגם את: הנבחר באמונות ודעות, ספר הכוזרי, תורת חובות הלבבות ועוד.
* שמואל אבן תיבון (בנו של יהודה) – שתרגם את: מורה נבוכים, חלקים מפירוש המשנה לרמב"ם ועוד.
* משה אבן תיבון (בנו של שמואל) – שתרגם את: מילות הגיון, ספר המצוות לרמב"ם ועוד.
* יהודה בן משה אבן תיבון – רב במונפלייה. על פי עדותו של בן דודו יעקב בן מכיר הוא כתב חיבורים ותרגומים, אך הם אינם בידינו.
* יעקב בן מכיר אבן תיבון (נכדו של שמואל)  – אסטרונום ומתרגם.

### עוד
* אברהם אבן תיבון - מתרגם ספר הנהגת הבית (Economics) המיוחס לאריסטו. הקשר המדויק שלו למשפחת אבן תיבון אינו ידוע.
* משה בן יצחק אבן תיבון - מעתיק של ספרי קבלה מקנדיה במאה ה-15.
## לקריאה נוספת
* אביב חדש: האנציקלופדיה הישראלית לנוער, עמ' 29

## הערות שוליים

*
קטגוריה:שמות משפחה ביהדות ספרד ופורטוגל
קטגוריה:מחדשי מילים וביטויים בשפה העברית
אבן חן

[ממוזער|שמאל|250px|מגוון אבני חן מ[מחוזות וייטנאם|מחוז יין באי  בווייטנאם, העשיר במחצבות של אבני חן]]
[ממוזער|250px|השחזת אבני חן ב[משהד, איראן (1973)]]
ממוזער|250px|מכונה לליטוש אבני חן (1889)
**אבן חן** (מכונה גם **אבן טובה**) היא חפץ טבעי או סינתטי בגודל קטן המשמש, מעובד או כמות שהוא, לנוי ללא צורך פרקטי.

## סוגים
### אבני חן שנוצרו בטבע

בדרך כלל נמצאות אבני החן בסלעים מגמטיים או וולקניים, סלעים מותמרים (סלעים שעברו שינויים כימיים ושינויים מינרלוגיים) ולעיתים גם בסלעי משקע. ריכוזים גבוהים יחסית של אבני חן נמצאים בדרום אפריקה (בעיקר יהלומים), גרמניה, ברזיל, טנזניה, מקסיקו ובמדינות רבות אחרות. כאשר האבנים הן במצבן הטבעי הן נראות כמו אבנים רגילות. לאחר קילוף מתגלה האבן הנמצאת בפנים, הנעשית מבריקה לאחר ליטוש. ערכה הכספי של אבן החן נקבע על פי שקיפותה, ניקיונה ומשקלה. משקלן של אבני חן קטנות נמדד בקרט. זיהויה של אבן החן והאותנטיות שלה נקבעים על ידי מיקרוסקופ גמולוגי, ספקטרוסקופ, בדיקת פלואורסצנציה ועוד.

אבני חן מקבלות את צבען מריכוז התחמוצת המתכתית שבהן.
יש אבני חן שיש להן מבנה גבישי בו האטומים המרכיבים את החומר ערוכים בתבנית מחזורית החוזרת על עצמה במחזוריות אשר יוצרת רשת תלת־ממדית האחראית לתכונות פיזיקליות, לתכונות כימיות ולצורה החיצונית של אבן החן לפני החיתוכים.
הצורה המקובלת של אבני חן נקבעת בהתאם לשקיפות שלהן ובהתאם לקשיות שלהן. קשיות מוגדרת על פי סולם מוס המגדיר קשיות על רצף מ־1 עד 10 כאשר הקשה ביותר הוא 10 והרך ביותר הוא 1. יהלום הוא 10 בסולם מוס, ויהלום שאינו שקוף משמש לתעשייה.

### אבני חן סינתטיות
ניתן לייצר אבני חן סינתטיות בתנאי מעבדה מבוקרים תוך שימוש בטכנולוגיות גידול גבישים. ניתן לשנות צבעים של אבני חן טבעיות או סינתטיות על ידי זיהום באמצעות הוספת תחמוצות שונות, ביצוע טיפולים תרמיים וביצוע הקרנות.

יש חומרים שאינם קיימים בטבע ויש חומרים שקיימים בטבע רק בכמויות לא שימושיות ומיוצרים בתהליכים תעשייתיים במעבדות לשימושים שונים, אחד מהשימושים האלו הוא אבני חן סינתטיות שמהוות את רוב או את כל האבנים מסוגן.

## בתרבות
אבני חן ספציפיות נחשבו ליקרות ביותר ושימשו למלוכה ולדת והשאר נחשבו לאבנים פחות יקרות ולאבנים זולות לשימוש עממי. המונחים אבני חן יקרות ואבני חן חצי-יקרות עדיין משמש במסחר אולם נחשב מיושן ולא שימושי לקביעת מחירן של אבני החן.

לאבני חן נחשבות כבעלות כוחות על טבעיים וכן סגולות ומטרות שונות - אבנים נגד שכרות, אבנים נגד מחלות, אבנים להברחת רוחות רעות, אבנים לחשיפת שקרים.

אבני חן תפסו ועדיין תופסות מקום רב בדתות ובאמונות טפלות שונות, אמונות שמשמשות בשיווק, כולל של אבני חן סינתטיות ומטופלות.

אבני חן נקברו עם המתים בקברים בתרבויות שונות. בימי הביניים, צלבנים במסעי הצלב שדדו את הרכוש הקבור ולקחו את האבנים לאירופה.

### ביהדות
[ממוזער|[החושן]]

ביהדות, שובצו אבני חן בגדי הכהונה שלבש הכהן הגדול בזמן עבודת הקודש במשכן ובבית המקדש. בחושן היו משובצות תריסר אבני חן, כמספר שבטי ישראל: אודם, פטדה, ברקת, נופך, ספיר, יהלום, לשם, שבו, אחלמה, תרשיש, שוהם, ישפה. האבנים היו ערוכות בארבעה טורים אנכיים, ועל כל אבן היה חקוק שם של אחד משבטי ישראל. גם על כתפות האפוד שובצו שתי אבני שוהם. (ספר שמות פרק לט, פסוקים ו-ז, י-יד, בהתאמה)

## קישורים חיצוניים

* דנה אשכנזי ונעם אליעז, "על מינרלים, סריגים ואבני חן" מגזין גליליאו, גיליון 115 - מרץ 2008, אתר פיזיקהפלוס, גיליון 11.
* 
* 

*
קטגוריה:גמולוגיה
קטגוריה:מחצבים
קטגוריה:קריסטלוגרפיה
קטגוריה:רכיבי תכשיטים
משפט האל

**משפט האל** (לטינית: **Ordeal** אורדאל) הייתה שיטה קדומה להכרעה בשאלת אשמתו או חפותו של אדם. בשיטה זו מסתמכים על הופעת סימן כלשהו, מתוך הנחה שהאל יטה את הופעת הסימן, כך שזה יצביע על האשמים האמיתיים.

המבחן היה כרוך לרוב בסיכון גופני, לעיתים עד כדי סכנת חיים (למשל, הטבעה במים כאשר אלו שיצופו - ייחשבו לחפים מפשע).

## דוגמאות ושיטות דומות
קיימות מספר שיטות ל"משפט האל" שהיו נהוגות בתקופות שונות ובאזורים שונים, מהן:
* **מבחן [[דו-קרב]]** (או **משפט בקרב**) - התעמתות בדו-קרב, תוך פירוש ניצחון של אחד הצדדים בדו-קרב כסימן לתמיכת האלוהים בצד המנצח.
* **מבחן הנהר** - לפי חוקי חמורבי, בעלה של אישה הנאשמת בניאוף (האשמה שנתמכת בידי אחרים) יכול לדרוש את העמדתה ל"מבחן הנהר", בו הושלכה האישה אל נהר גועש שאם תצא ממנו בחיים - הרי שהיא נאמנה לבעלה.
**באופן דומה היה המנהג רווח בתרבויות המזרח הקדום (כמו בבל, אשור, שומר) והוא שימש למקרים נוספים בהם לא היו הוכחות ועדויות חד משמעיות להרשעת הנאשם. ה"נהר" היה באר העשויה מאספלט טבעי, שמשתמשי המבחן האמינו כי האל "אִיד" שוכן בו בחודשי הקיץ, ולתוכה הושלך הנבדק "אל האל". המים והאדים הרעילים, היה בהם די כדי להמית את הנבדקים. מי שמת, מותו היווה עדות לענישתו על ידי אל הנהר, ואילו אלו שאל הנהר "הקיא אותם מקרבו" (בדרך כלל כך היה גורל רוב הנבדקים), נחשבו חפים מפשע, ומי שהאשים אותם נחשב כטופל עלילות שווא.
* **[[סוטה (הלכה)|השקיית סוטה]]** - בדיקה המופיעה בתנ"ך, מדיני הסוטה: אישה שהתייחדה עם גבר זר למרות איסורו של בעלה, שותה את "מי המרים המאררים", ואם "צָבְתָה בִטְנָהּ וְנָפְלָה יְרֵכָהּ", סימן הוא לאשמתה וזנותה עם אותו הגבר הזר. פרופסור יעקב שלום ליכט מציין כי בדיקת הסוטה נבדלת ממרבית האורדאלים המוכרים, בכך שהחשודה נבדקת בדבר שאין טבעו להזיק: מים עם מעט עפר ודיו, וכדי שתוכח אשמתה נדרשת מעורבות אלוהית על טבעית.
* **[[בישעה|בִּשׁעָה]]** - מבחן בדואי מסורתי, הנערך באמצעות ליקוק כלי מתכת מלובן: סימני כווייה על הלשון מעידים על דבר שקר בפי העומד למבחן. מבחן הבישעה עדיין מתקיים בימינו במצרים, בגבול סיני, ודורשיו מגיעים גם מן הארצות השכנות.
* **מבחן הלחם והגבינה** - באירופה של ימי הביניים, הטילו לעיתים על חשוד בגנבה ובשאר עבירות קלות בדיקה כזו: היה עליו לבלוע כמות מסוימת של לחם וגבינה שהוכנו במיוחד לשם כך, וההנחה הייתה שאם הוא אשם ייחנק. גם מבחן זה נבדל מן המבחנים האחרים בכך שהחשוד נבחן בדבר שאין טבעו להזיק.

משפטי אל מסוגים אחרים בוצעו באמצעות מים רותחים או ברזל מלובן שפצעו את הבשר. אם הפצע נרפא כעבור כמה ימים סימן שהנאשם יצא זכאי.

## היבטים מחקריים ותוקף חוקי
חוקרים משערים שהאמונה בכך שמבחן האל משקף את האמת יכולה הייתה להועיל לסדר החברתי, גם אם לאמונה זו אין בסיס, שכן האמונה עשויה להביא להודאה עוד בטרם עמד האדם במבחן.

השימוש במבחני מים ואש במשפט האל נאסר ב-1215 על ידי אינוקנטיוס השלישי על פי החלטת ועידת לטראנו הרביעית והוחלף בשבועה (קוֹמפּוּרגַציה).

## קישורים חיצוניים

* 

## הערות שוליים

קטגוריה:שיטות משפט
קטגוריה:רוחניות ואמונה
מלוויל דיואי

**מלוויל דיואי** (באנגלית: **Melvil Dewey**; 10 בדצמבר 1851 – 26 בדצמבר 1931) היה ספרן וממציא שיטת דיואי, שיטת מיון ספרים הקרויה על שמו. לפי שיטה זו סדרם של הספרים בספרייה מחולק על פי נושאים ותתי-נושאים שלכל אחד מהם ישנו מספר קבוע, אשר מקלים מאוד על חיפוש ספר מסוים. בעת שהיה סטודנט עבד כספרן ובמהלך עבודה זו פיתח את שיטת המיון הזאת.

## ביוגרפיה
דיואי אהב ספרים מילדותו. כשהיה בן 17 פרצה שרפה בבית ספרו והוא עשה מאמצים להציל כמה שיותר ספרים. כתוצאה מן העשן ששאף סבל משיעול קשה שנמשך כמה חודשים. רופאו קבע שהוא נפגע קשה מדי ושנותרה לו שנת חיים אחת לכל היותר. דבר זה גרם לו להיות ממוקד במה שהוא עושה ולפתח שיטות יעילות כדי לנצל את הזמן שנותר לו בצורה הטובה ביותר.

ב-1874 סיים את לימודיו במכללת אמהרסט והתמנה להיות הספרן בפועל בספרייה זו. ב-1876 פרסם את חוברת בת 44 עמודים בשם A Classification and Subject Index for Cataloguing and Arranging the Books and Pamphlets of a Library (מיון ומִפְתּוּחַ נושאים לקטלוג וסידור ספרים בספרייה). חיבור זה נעשה לשיטת המיון העשרוני שהיא השיטה הנפוצה ביותר בעולם היום, במיוחד בספריות ציבוריות וספריות בתי ספר.

ב-1877 עבר דיואי לבוסטון, שם ייסד יחד עם עוד שני חברים את כתב העת "Library Journal" שממשיך לצאת עד היום. ב-1883 עבר לאוניברסיטת קולומביה בניו יורק שם הוא הקים את בית הספר הראשון לספרנות בארצות הברית תוך התנגדות סגל האוניברסיטה. הוא הפך את הספרייה מאוסף לא מסודר ומקוטלג ברשלנות בן 50,000 כרכים לאוסף מאורגן ביעילות בן 100,000 כרכים תוך ריכוזו בבניין אחד, בעוד שקודם לכן היה האוסף מפוזר בתשע מחלקות שונות.

ב-1888 התמנה למזכיר איגוד האוניברסיטאות בניו יורק ולמנהל הספריות של מדינת ניו יורק. בתפקידו זה קידם השאלה בין-ספרייתית, עודד כתיבת ביבליוגרפיות של הספרים הטובים ביותר ויצר את הספרייה הניידת.

ב-1894 ייסד יחד עם אשתו את מועדון לייק פלאסיד כמועדון נופש לעובדים בתחומי החינוך והעבודה הסוציאלית. משום שהכלל שלו היה שלא יקבלו חברים שאחרים מתנגדים אליהם הוא לא קיבל שחורים, יהודים ומיעוטים אחרים. ב-1905 קראו יהודים ידועים בניו יורק לפטר אותו ממשרתו כמנהל הספריות בשל האפליה הנהוגה במועדון שלו. בעקבות הלחץ והאשמות שהוא הטריד מינית עובדות באיגוד הספריות האמריקאי (ALA) הוא התפטר מתפקידו זה וב-1906 גם נאלץ להתפטר מ-ALA.

כמו כן הנהיג שינויים בצורת הכתיב האמריקאי (לעומת זה האנגלי) והמציא את התיקייה המשרדית המאונכת.

## קישורים חיצוניים

* 
* 
* 
* 


* Wayne A. Wiegand. Irrepressible reformer: a biography of Melvil Dewey
* What's so great about the Dewey Decimal System?


## הערות שוליים

קטגוריה:אמריקאים ילידי מדינת ניו יורק
קטגוריה:ממציאים אמריקאים
קטגוריה:ספרנים ומידענים אמריקאים
קטגוריה:בוגרי מכללת אמהרסט
קטגוריה:אמריקאים שנולדו ב-1851
קטגוריה:אמריקאים שנפטרו ב-1931
מאייד

שמאל|ממוזער|250px|מאייד
**מְאַיֵּיד** (מכונה גם **קָרבּוּרָטוֹר**, מאנגלית: carburetor), הוא רכיב במנוע בנזין היוצר תערובת של בנזין ואוויר לשם הנעת המנוע. המאייד הומצא בשנת 1893 על ידי המהנדס ההונגרי דונאט באנקי (Donát Bánki).

בימינו, אין מאייד ברוב המכוניות היות שמרבית יצרני הרכב עברו לשימוש במערכות הזרקת דלק מבוססות מחשב, כתחליף יעיל וחסכוני למאייד המכני. ניתן עדיין למצוא מאיידים במנועים קטנים, כמו מנועי טיסנים, אופנועים ומכסחות דשא. לרוב קיים מאייד אחד לכל מנוע, אך ניתן למצוא מנועים בעלי מספר מאיידים, שכל אחד מהם מזין בוכנה אחת (נפוץ במנועי אופנועים) או מספר בוכנות. 

פעולת המאייד מבוססת על עקרון ונטורי – נוזל או גז זורמים בתא שתוכנן בקפידה ויוצרים אזור של לחץ נמוך. לחץ נמוך זה משמש לשאיבת הדלק ולערבובו באוויר, מה שיוצר את התערובת הדרושה לפעולת המנוע.

## חלקי המאייד
שמאל|ממוזער|250px|תרשים סכמטי של מאייד
*מצערת
*משאבת האצה
*ונטורי
*מצוף
*תא מצוף
*מזרק
*שסתום פרפר

## אופן פעולת המאייד
**תא המצוף** מלא בכמות קטנה של דלק המוכן לשימוש ומתמלא בעת הצורך על ידי משאבת הדלק. לחיצה על דוושת האצה (גז) פותחת את המצערת (מכסה עגול המגביל את זרימת האוויר לתוך המאייד) תנועת הבוכנות כלפי מטה (כאשר שסתומי היניקה פתוחים) גורמת ליניקת אוויר דרך המאייד. מסנן אוויר המחובר לפתח המאייד דואג לכך שחלקיקים הנמצאים באוויר ועלולים לגרום לתקלות בפעולת המנוע ואף לנזקים לא יחדרו. האוויר זורם דרך ונטורי, שם מעבר צר גורם להאצת מהירות האוויר ועל ידי כך לירידת לחץ, שבתורו שואב דלק דרך המזרק. זרימה דמוית טורנדו הנוצרת על ידי הוונטורי מערבבת את האוויר והדלק. תערובת הדלק-אוויר זורמת דרך סעפת היניקה (manifold) ואז דרך שסתומי היניקה אל הבוכנות. בעת לחיצה על דוושת ההאצה נוספת כמות קטנה של דלק על ידי משאבת ההאצה מה שיוצר תערובת דלק-אוויר עשירה יותר הנחוצה לצורך האצה של המנוע (דלק זה נוסף במהלך הדריכה על הדוושה בלבד ולא כל זמן שהיא לחוצה).

קיימים מאיידים בעלי יותר מוונטורי אחד, וזאת כדי להכיל את כמות האוויר הרבה הדרושה למנועים גדולים. למאיידים אלו ונטורי ראשי ומשני, כאשר המשני נפתח מאוחר יותר ובעומסים גבוהים יותר. קיימים גם מאיידים בעלי ארבעה תאי ונטורי, שניים ראשיים ושניים משניים. הסיבה לכך היא שמאיידים גדולים המותאמים היטב לזרימה גבוהה של אוויר אינם יעילים בזרימה נמוכה. סידור כזה של ראשי/משני מנסה להשיג את הטוב שבשני העולמות. מאיידים כאלו מכונים "קרבורטור כפול", או בעגה האמריקאית 2BBL (לכפול) ו-4BBL (למרובע).

כאשר המנוע קר דרושה כמות גדולה יותר של דלק לפעולתו – תערובת עשירה. תערובת זו מושגת באמצעות המשנק. המשנק סוגר את פתח האוויר במאייד ובכך מאפשר לכמות אוויר קטנה יותר להיכנס ובאופן יחסי להגדיל את כמות הדלק.

בתערובת דלק-אוויר כמות גדולה מדי של דלק נקראת "תערובת עשירה", כמות קטנה מדי של דלק נקראת "תערובת ענייה". התערובת נשלטת לרוב על ידי ברגים על גוף המאייד, או באמצעות ידית בתא הטייס של מטוסים בעלי מאייד, שכן יחס התערובת תלוי בלחץ האוויר המשתנה לפי גובה הטיסה.

## קישורים חיצוניים

* 
*  

## הערות שוליים

קטגוריה:טכנולוגיה תחבורתית
קטגוריה:גרמניה: המצאות
הנס אולריך רודל

אוברסט (אל"ם) **הנס אולריך רודל** (בגרמנית: **Hans-Ulrich Rudel**; 2 ביולי 1916 – 18 בדצמבר 1982) היה טייס מפציץ יונקרס Ju 87 "שטוקה" גרמני שלחם במלחמת העולם השנייה.

## ביוגרפיה
רודל נולד ב-2 ביולי 1916 בקונרדסולדאו, שהשתייכה לאימפריה הגרמנית. בשנת 1936 התגייס רודל ללופטוואפה, עבר קורס טיס, והוסמך כטייס מפציצי צלילה.

במהלך המלחמה ביצע רודל 2,530 גיחות הפצצה, במהלכן טען שהשמיד 519 טנקים ומאות מטרות סובייטיות אחרות, בהן ספינות מלחמה, רכבות ותותחים, והפיל תשעה מטוסים.

250px|ממוזער|שמאל|מטוסו של רודל מסוג יונקרס JU-87G החמוש בזוג תותחי 3.7 ס"מ.
מטוסו של רודל הופל 32 פעמים, והוא חזר לבסיסו פעמים רבות במטוסים שניזוקו קשה והושבתו לאחר מכן. הוא נפצע ורגלו הימנית נקטעה חלקית, אך פציעתו לא מנעה ממנו להמשיך לטוס.

במהלך המלחמה, התפתחה יריבות עזה בין רודל לבין אלוף הטייס הסובייטי לב שסטקוב. שסטקוב חיפש אחר מטוסו של רודל, אשר היה ידוע בציור נחש הצפע על צד המטוס. במרץ 1944, מטוסו של רודל הופל בעומק של כ-50 קילומטרים בשטח הסובייטי. הוא הצליח לברוח ולשוב לבסיסו.

רודל היה האדם היחיד שעוטר באות צלב האבירים של צלב הברזל עם עלי אלון מוזהבים, חרבות ויהלומים של הוורמאכט. האות הוענק לרודל ב-29 בדצמבר 1944.

לאחר המלחמה היגר לדרום אמריקה וחי זמן מה בארגנטינה ובפרגוואי. באותן שנים נעשה ידיד קרוב של שליט פרגוואי אלפרדו סטרסנר ושל נשיא ארגנטינה חואן פרון. הוא שב לגרמניה ב-1953 והיה ממנהיגי "מפלגת הרייך הגרמנית" הנאו-נאצית. לאחר מכן הפך לאיש עסקים. ב-1976 היה מעורב בשערורייה שגרמה להתפטרותו של שר ההגנה המערב גרמני.

## לקריאה נוספת
* מיכאל בר-זוהר, **הנוקמים**, הוצאת א. לוין אפשטיין, תל אביב, 1969, עמ' 135.

## קישורים חיצוניים

* 
* ד"ר אלי אשד -הנס אולריך רודל גיבור מלחמה נאצי וסוכן של "המוסד" הישראלי בלוג המולטי יקום של אלי אשד

## הערות שוליים

קטגוריה:טייסי הלופטוואפה
קטגוריה:אלופי הפלות גרמנים במלחמת העולם השנייה
קטגוריה:מעוטרי צלב הברזל
קטגוריה:נכים גרמנים
קטגוריה:פושעי מלחמה נאצים שנמלטו לאמריקה הדרומית
קטגוריה:מעוטרי צלב האבירים עם עלי אלון, חרבות ויהלומים
קטגוריה:מעוטרי הצלב הגרמני בזהב
קטגוריה:מהגרים מגרמניה לארגנטינה
קטגוריה:גרמנים שנולדו ב-1916
קטגוריה:גרמנים שנפטרו ב-1982
סנסקריט

**סנסקריט** (בסנסקריט: **संस्कृतम्**; מילולית: "השפה המלוטשת" או "השפה שחוברה נכון") היא שפה הודו-ארית. היא אחת מתוך 23 השפות הרשמיות בהודו ושפה רשמית באוטראקהאנד. השפעות השפה ניכרות בכל השפות הצפוניות שהתפתחו ממנה ואף באוצר המילים של השפות ההודיות הדרומיות. בתקופות שונות ובאזורים שונים של הודו, הסנסקריט נכתבה בסוגי כתב שונים. כיום מקובל להדפיס ספרי סנסקריט בכתב הדוונאגרי. הסנסקריט נחשבת שפה מתה, מאחר שאין לה דוברים ילידיים.

הסנסקריט היא השפה הליטורגית בה נכתבו הוודות וכתבי קודש נוספים, שפת השירה והספרות הקדומה, שפת הדת והפילוסופיה ושפת המדע. מלומדים מחלקים שונים של תת-היבשת ההודית דיברו והתווכחו זה עם זה בסנסקריט, שהייתה השפה המשותפת להם ושימשה אז כלינגואה פרנקה. החיבורים העתיקים ביותר בסנסקריט הם מהקנון המוקדם של התרבות הוודית – הוודות, והם חוברו בנוסח עתיק של הסנסקריט השונה מן הקלאסי, ויש הקוראים לשפה זו "השפה הוודית". בצורתה הקלאסית התקבעה השפה ב, אז חיבר המדקדק הגדול פניני מאמר שקיבע את כללי הדקדוק שלה. עם זאת, ניתן למצוא גרסאות מקומיות שונות של הסנסקריט והיא השתנתה במהלך הדורות. בנוסף חוברו בה רוב החיבורים האקדמיים בתת-היבשת ההודית וחיבורים טכניים שונים, כגון מדריכים לטיפול בסוסים או מדריכי בישול. קיימים יותר טקסטים בסנסקריט מאשר בלטינית וביוונית גם יחד, מכיוון שחלק ניכר מהם הועבר, בצורה מסורתית, בעל פה.

מאות מיליוני בני אדם משננים מנטרות בסנסקריט מדי יום ורבים לומדים את החיבורים העתיקים הפילוסופיים המדעיים והספרותיים שלה, שרים אותם ומשננים אותם. יש קבוצות בעלות אג'נדה לאומית שמנסות להחיות את שפת הסנסקריט ולהפוך אותה לשפת יומיום מודרנית שמייצגת את הלאום ההינדואי, בדומה למודל העברי של אליעזר בן-יהודה.

## [[פונולוגיה|הגיית השפה]] וכתיבתה

## טקסטים מרכזיים שחוברו בסנסקריט
[290px|שמאל|ממוזער|קטע מה[ריג ודה בסנסקריט – בכתיב דוונאגרי, מתוך ספר מהמאה ה-19]]
*ודות
*אופנישדות
*מהאבהארטה
*ראמאיאנה
*בהגווד גיטא
*בהאגווטה פוראנה
*יוגה סוטרה
*קאמה סוטרה

## מונחים מוכרים מסנסקריט
*אהימסה
*אום (מנטרה)
*אטמן
*איור ודה
*בהקטי
*ברהמן
*גנג'ה
*דהרמה
*ודאנגה
*טנטרה
*יוגה
*מנטרה
*נירוואנה
*סמאדהי
*קארמה
*מנדלה

## תרגומים מסנסקריט לעברית
*אביתר שולמן, **שירת השורש של דרך האמצע** (נאגארג'ונה), הוצאת כרמל, 2010
*איתמר תאודור, **הבהגווד גיטא**, הוצאת כרמל, 2002
*אופירה גמליאל, **שיוה ביער האורנים: סיפורים מהמיתולוגיה ההודית**, הוצאת כתר, 1999
*אופירה גמליאל, **יוגים, מלכים ונשים שמיימיות**, הוצאת כתר, 2001
*עמרם פטר, **המיתולוגיה ההודית**, ספרי תל אביב, 2001
*עמרם פטר, **מזמורים מן הריג-ודה**, הוצאת כרמל, 2006

## ראו גם
*הודו
*שפות הודו-אירופיות
*שפות הודו-איראניות

## לקריאה נוספת
*דוד שולמן ופרייה הרט, **סנסקריט: מבוא לשפת האלים**. ירושלים: הוצאת הספרים ע"ש י"ל מאגנס, האוניברסיטה העברית, תשנ"ח, 1997
*דוד שולמן, **פרקים בשירה ההודית**. תל אביב: משרד הביטחון – ההוצאה לאור, אוניברסיטה משודרת, תשמ"ו, 1986
*יוחנן גרינשפון, **הינדואיזם: מבוא קצר**. תל אביב: מפה הוצאה לאור ואוניברסיטת תל אביב ההוצאה לאור, 2005

## קישורים חיצוניים

* מילון סנסקריט
* אתר ללימוד סנסקריט
* 
* 
* 

## הערות שוליים

קטגוריה:שפות הודו-איראניות
קטגוריה:הודו: שפות
קטגוריה:שפות עתיקות
קטגוריה:שפות קודש
שוק עבודה מפולח

**שוק עבודה מפולח** הוא מושג שטבע הסוציולוג מייקל פיורה לתיאור מצב בו באותה מערכת כלכלית מתקיימים שני שוקי עבודה או יותר, ובכל אחד מהם קיימים תנאי העסקה ושכר שונים.
## הגדרה
בתאוריה הכלכלית המודרנית, ההנחה היא כי קיים שוק עבודה אחד – כל העובדים יכולים להגיע לכל המשרות. התאוריה של שוק עבודה מפולח טוענת כי בחברות קפיטליסטיות רבות זה אינו המצב, והיכולת של עובדים לתפוס מקומות עבודה תלויה, פרט לכישוריהם, גם במאפיינים נוספים, לא רלוונטיים לכאורה, כמו מוצא אתני ומגדר.
## מאפיינים
**שוק עבודה מפולח** מתאפיין בחלוקת שוק העבודה למספר מקטעים (סגמנטים), בדרך-כלל שניים – שוק ראשוני (או שוק ליבה) ושוק משני. מאפייני השוק הראשוני הם שכר גבוה יחסית, תנאים סוציאליים טובים וקביעות במקום העבודה, בעוד מאפייני השוק המשני הם הפוכים – עבודה זמנית בשכר נמוך וללא הטבות.

## גורמים ליצירת שוק עבודה מפולח
קיימים שלושה הסברים לקיומו של **שוק העבודה המפולח**, הבאים מגישות תאורטיות שונות. חוקרים רבים אינם מסתפקים בהסבר אחד ומאמצים שני הסברים או אף את שלושתם.
### הסבר מבני
במשק הקפיטליסטי קיים ניגוד מובנה בין הון לעבודה. בעוד השקעת הון במיכון היא קבועה וארוכת טווח, השקעה בכוח עבודה מאפשרת גמישות, מכיוון שניתן לפטר את העובדים שנשכרו. דרישת העובדים של תחומים שונים במשק היא שונה עקב עובדה זו: ענפים בהם הביקושים הם קבועים מעדיפים השקעה בטכנולוגיה, ולכן זקוקים לעובדים קבועים ומיומנים. לעומתם, ענפים הסובלים מעונתיות יעדיפו שלא להשקיע במיכון ולשכור עובדים משניים.

חלוקה זו יוצרת שני סוגים של שווקים – אחד המיועד לעובדים מיומנים וקבועים, והשני לעובדים חסרי זכויות. עם זאת, הכישורים הנדרשים בכל אחד מהשווקים אינם שונים בהכרח – ייתכן מצב בו שני עובדים בעלי אותם כישורים יגיעו האחד לשוק הראשוני והשני לשוק המשני.

### הסבר מעמדי
הסבר אחר לתופעת **שוק העבודה המפולח** מגיע מתאוריות נאו מרקסיסטיות ומתמקד בקונפליקט הבין-מעמדי. לפי הסבר זה, הסיבה להיווצרותו של שוק העבודה המפולח היא היותו אינטרס של המעסיקים – קיומו של שוק עבודה כזה יוצר שתי קבוצות עובדים נפרדות, שלכל אחת מהן יש אינטרסים שונים והן חסרות את המוטיבציה לשיתוף פעולה. עובדים מפוצלים שאינם מאורגנים הם עובדים שאינם יכולים להיאבק על זכויותיהם, וזהו אינטרס ברור של המעסיקים.

### מאבקים בין עובדים
ההסבר השלישי בא מרקע תאורטי נאו וובריאני ומדגיש את חשיבותן של קבוצות הסטטוס בהסבר תופעה זו. 

לפי טיעון זה, עובדים השייכים לקבוצות סטטוס הנמצאות במעמד סוציו אקונומי גבוה משתמשות בכוחן על מנת ליצור את פילוח שוק העבודה, ועל ידי כך להבטיח לחבריהן עמדה בשוק העבודה הראשוני וכך גם משרות יציבות ובעלות תנאים טובים. היתרון של תיאור זה הוא בכך שהוא מתאר היטב את ההרכב של שוקי העבודה השונים ואת ההבדלים בין הקבוצות המאכלסות אותם, שהם בדרך-כלל הבדלים אתניים או מגדרים – קבוצות סטטוס שונות.

קטגוריה:שוק העבודה
פונקציה דיפרנציאבילית

באנליזה מתמטית, **פונקציה דיפרנציאבילית** היא פונקציה ממשית בכמה משתנים, שיש לה קירוב ליניארי (דיפרנציאל). פונקציה דיפרנציאבילית במשתנה אחד היא פונקציה גזירה.

בפונקציות של כמה משתנים יכולה להיות נגזרת (וקטור הנגזרות החלקיות) גם אם היא אינה דיפרנציאבילית.

## הגדרה פורמלית
תהא f\colon\mathbb{R}^n \rightarrow \mathbb{R} פונקציה ב-\!\, n  משתנים. הפונקציה תיקרא דיפרנציאבילית בנקודה x^0=\left(x^0_1,\dots,x^0_n\right) אם אפשר לכתוב \ f(x^0_1+\Delta x_1,\dots,x^0_n+\Delta x_n)= f(x^0_1,\dots,x^0_n)+\sum_{i=1}^{n}(A_i + \alpha_i(x))\cdot\Delta x_i, כאשר \!\, A_1,\dots,A_n קבועים, ו-\!\, \alpha_1,\dots,\alpha_n  פונקציות השואפות לאפס כאשר \!\, \Delta x שואף לאפס. בניסוח שקול, f דיפרנציאבילית בנקודה x^0\in\mathbb R^n אם קיימת העתקה ליניארית J\colon\mathbb R^n\to\mathbb R כך שמתקיים

\lim_{||\Delta x||\to 0}\frac{f(x^0+\Delta x)-f(x^0)-J(\Delta x)}=0.

פירוש ההגדרה הוא כדלהלן: בסביבות הנקודה \!\, x^0 אפשר לייצג את הפונקציה בקירוב טוב בתור פונקציה ליניארית ב-\!\, n משתנים, כשהמקדמים הם \!\, A_1,\dots,A_n. זהו "קירוב טוב" כי השאריות (הפונקציות \!\, \alpha_1,\dots,\alpha_n) קטנות מאוד יחסית לחלק הליניארי של הפונקציה.

ניתן להכליל את ההגדרה גם לפונקציות וקטוריות: פונקציה f\colon\mathbb R^n\to\mathbb R^m תיקרא דיפרנציאבילית בנקודה x^0\in\mathbb R^n אם כל ההטלות שלה דיפרנציאביליות ב-x^0. בניסוח שקול, f דיפרנציאבילית בנקודה x^0\in\mathbb R^n אם קיימת העתקה ליניארית J\colon \mathbb R^n\to \mathbb R^m כך שמתקיים

\lim_{||\Delta x||_{\mathbb R^n}\to 0}\frac{||f(x^0+\Delta x)-f(x^0)-J(\Delta x)||_{\mathbb R^m}}{||\Delta x||_{\mathbb R^n}}=0.

## משפטים העוסקים בדיפרנציאביליות

אם פונקציה היא דיפרנציאבילית בנקודה, אז היא רציפה שם, יש לה נגזרות חלקיות, והמקדמים \!\, A_1,\dots,A_n בקירוב הליניארי אינם אלא הנגזרות החלקיות של הפונקציה: \!\, A_k=\frac{\partial f}{\partial x_k}(x^0).

במקרה המוכלל, ההעתקה הליניארית J יחידה, והמטריצה המייצגת שלה בבסיס הסטנדרטי היא מטריצת יעקובי של f בנקודה. 

קיומן של נגזרות חלקיות אינו מבטיח שהפונקציה תהיה דיפרנציאבילית (או אפילו רציפה). מאידך, אם הנגזרות החלקיות קיימות ורציפות, אז הפונקציה דיפרנציאבילית בנקודה זו.

## קישורים חיצוניים
* 

דיפרנציאבילית
הים האגאי

**הים הָאִגֶאִי** (ביוונית: **Αιγαίο Πέλαγος** , בטורקית: **Ege deniz**) הוא ים שולי בים התיכון המשתרע בין חצי-האי הבלקני במערב, אנטוליה (באסיה הקטנה) הטורקית במזרח, והאי כרתים (כריתי) היווני מדרום. הוא מחובר לים מרמרה דרך מצר הדרדנלים.

## מקור השם
שמו של הים האגאי נגזר משמו של אַייגֵאוּס, מלך אתונה המיתולוגי, ואביו של תסאוס. כאשר יצא תסאוס לכרתים במטרה להרוג את המינוטאורוס, ביקש אביו שספינתו תניף מפרשים לבנים אם תסאוס בחיים ושחורים אם נכשל במשימתו ונהרג בקרב מול המינוטאורוס. תסאוס, המאושר מניצחונו ואהובתו החדשה, אריאדנה, שעזרה לו לצאת מהלבירינת, שכח מבקשתו של אביו והשאיר את המפרשים השחורים שאיתם יצא למשימה. משראה אביו את המפרש השחור, לא שלט בעצמו וביגונו הרב, קפץ מצוק גבוה אל הים ונהרג.

על פי גרסה אחרת, הים קרוי על שם אגאה, מלכת האמזונות, שמתה על הים.

## היסטוריה
ימין|ממוזער|200px|הים האגאי כפי שנראה מתצפית מאחד מאייו
לקראת סוף האלף הרביעי לפנה"ס ואילך נוצרו ארבע הציוויליזציות הטרום יווניות: הציוויליזציה ההלאדית, הציוויליזציה הקיקלאדית, הציוויליזציה המיקנית, והציוויליזציות שנמצאות צפונית-מזרחית לים האגאי.
בעת העתיקה היווה הים האגאי את ערש מולדתן של שתי תרבויות מפותחות: התרבות המינואית מכרתים, והתרבות המיקנית מפלופונסוס שקיימו קשרים הדוקים האחת עם השנייה. לאחר "תקופת החושך" נוסדו פולייס (צורת הרבים של פוליס) לחופיו, הבולטים שבהם הם: אתונה, קורינתוס, מילטוס. יחד עם הפולייס ששכנו בפנים היבשת, דוגמת ספרטה ותבאי יצרו היוונים העתיקים את התרבות היוונית הקלאסית. עם כיבושיו של אלכסנדר הגדול בסוף המאה ה-4 לפנה"ס נפוצה תרבות זו ברחבי המזרח התיכון וכך נוצר העולם ההלניסטי שהחזיק בחלק זה של העולם עד השתלטות האימפריה הרומית עליו במאה ה-2 לפנה"ס.

עם חלוקת האימפריה הרומית עבר אזור הים האגאי לידי האימפריה הביזנטית אשר איבדה אותו לטובת האימפריה העות'מאנית בסוף ימי הביניים. האזור היה תחת שליטתה עד עצמאותה של יוון בתחילת המאה ה-19.

## גאוגרפיה
בחלוקה פשוטה, ניתן לחלק את האיים האגאיים לשבע קבוצות: קבוצת הים התרקי או איי צפון הים האגאי, קבוצת מזרח הים האגאי, הספורדים בצפון, האיים הקיקלאדיים, האיים הארגו-סרוניים (האיים במפרץ סרוני ובמפרץ ארגוליס), האיים הדודקאנסיים, וכרתים. המלה "ארכיפלג", במובן של "קבוצת איים", שימשה במקור לאיים אלה ממש. רבים מהאיים ושרשראות האיים האגאיים הם למעשה המשכים של ההרים היבשתיים. לאיים רבים יש מפרצים ונמלים, אולם ככלל, ניווט בים האגאי נחשב לקשה. איים רבים הם געשיים, ובאחרים נחצבים שיש וברזל. באיים הגדולים יותר יש כמה עמקים ומישורים פוריים.

## קישורים חיצוניים

* 
* [מפת הים האגאי, הולנד, המאה ה-18](http://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDU700276101&presentorid=NLI_EDU&searchurl=http%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2Cפריט+מקור%26query%3Dany%2Ccontains%2Cחינוך%26query%3Dlsr11%2Cexact%2Cגאוגרפיה%26indx%3D51%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10), משאב הוראה מאתר החינוך של הספרייה הלאומית
* 

*
אגאי, ים
אגאי
אגאי
אגאי